**Kisbér Város Önkormányzata Képviselő-testülete Hánta Bizottságának**

**2024. XII.5. napi ülésének határozati javaslatai**

1. **Kisbéri Gyöngyszem Óvoda és Bölcsőde Hántai csoportjának épülete**

Kisbér Város Önkormányzata Képviselő-testületének Hánta Bizottsága a Kisbéri Gyöngyszem Óvoda és Bölcsőde Hántai csoportja által használt épület felújítása vonatkozásában javasolja bejárás megtartását 2025. januári bizottsági ülést megelőzően. A bejárás során szerzett tapasztalatok tükrében javasolja a Kisbéri Városigazgatósággal egyetemben ütemterv készítését az épület felújítására.

1. **Posta**

Kisbér Város Önkormányzata Képviselő-testületének Hánta Bizottsága postai szolgáltatás vonatkozásában a lakosság számára legkedvezőbb ajánlat elfogadását javasolja igényelni, -vagyis **a Magyar Posta Zrt. által kiajánlott 3. szolgáltatást, ahol a szolgáltatás igényelt gyakorisága minden munkanap, a szolgáltatás igényelt esetenkénti időtartama fél óra, heti időtartam összesen 2,5 óra, nettó óradíj 25.000 Ft, nettó havi díj 270.833 Ft, nettó éves díj 3.250.000 Ft.-**, ez alapján szerződést kötni határozatlan időre a Szolgáltatóval**.**

1. **Pályázat – utak**

Kisbér Város Önkormányzata Képviselő-testületének Hánta Bizottsága javasolja részt venni a *KAP-RD43-1-24* kódszámú, *Külterületi utak fejlesztése* című pályázatban a Hánta, Csárdai út (Dohány utca folytatása, összekötés Ácsteszér irányába) önkormányzati úttal.

1. **Egyebek**

Kisbér Város Önkormányzata Képviselő-testületének Hánta Bizottsága a jövőbeli tervek között javasolja Hánta településrészen a járdák felújításának lehetőségét megvizsgálni.

Kisbér, 2024.december 6.

Bacher Gyula s.k.

elnök